Kuvendi i Shqipërisë

LEGJISLATURA VIII - PROCESVERBAL - SEANCA E DITËS SË MARTE, 10 SHTATOR 2013


PROCESVERBAL

  SEANCËN E DREJTON

DEPUTETI NAMIK DOKLE
(Seanca filloi në orën 11:00)

Namik Dokle – Zonja dhe zotërinj deputetë, hapim seancën parlamentare, që do të shqyrtojë tri çështje:

E para, raporti i Komisionit të Përkohshëm të Verifikimit të Mandateve.

E dyta, betimi i deputetëve.

E treta, zgjedhja e Kryetarit të Kuvendit të Republikës së Shqipërisë.

Fillojmë me pikën e parë. Zoti Armando Subashi, në emër të Komisionit do të paraqesë raportin e verifikimit të mandateve.

Zoti Subashi, urdhëroni!

Armando Subashi – Faleminderit, zoti drejtues i seancës!

Raporti për vlefshmërinë e mandateve të deputetëve të Kuvendit.

Komisioni i Përkohshëm i Verifikimit të Mandateve, bazuar në nenin 3 të Rregullores së 
Kuvendit, zhvilloi mbledhjen e tij në datën 10 shtator 2013, në zbatim të vendimit të Kuvendit të Shqipërisë të datës 09.09.2013.

Ky komision pasi shqyrtoi dokumentacionin përkatës zgjedhor, konstatoi se në datën 23 qershor 2013 u zhvilluan zgjedhjet për Kuvendin e Republikës së Shqipërisë, bazuar në Kushtetutën e Shqipërisë dhe në ligjin nr. 1019, datë 29.12.2008, Kodi Zgjedhor i Republikës së Shqipërisë, ndryshuar me ligjin nr.74 të vitit 2012.

Në këto zgjedhje morën pjesë 68 subjekte zgjedhore të regjistruara në KQZ. Nga këto përfaqësohen në Kuvendin e Shqipërisë më përfaqësuesit e tyre deputetë 2 koalicione ose 7 subjekte parti politike, në përputhje me nenin 163 e vijues të Kodit Zgjedhor.

KQZ-ja, mbi bazën e rezultatit të votimit për çdo zonë zgjedhore, në mbështetje të nenit 162 të Kodit Zgjedhor, ka përllogaritur shpërndarjen e mandateve mes koalicioneve zgjedhore dhe partive politike, që garuan më vete për çdo zonë zgjedhore, të cilat iu paraqitën Kolegjit Zgjedhor. Ky i fundit mbi bazën e rezultatit të votimit për çdo zonë zgjedhore, në mbështetje të neneve 162 dhe 163 të Kodit Zgjedhor, përllogariti shpërndarjen e mandateve për çdo zonë zgjedhore, si dhe kandidatët fitues për çdo parti politike. Mbi këtë bazë, KQZ-ja ka marrë vendimin përfundimtar nr.759, datë 06.08.2013 për shpalljen e rezultatit të zgjedhjeve, i cili përfshin numrin e votave, numrin e mandateve dhe listën emërore të deputetëve të zgjedhur për çdo subjekt në çdo zonë zgjedhore. Sipas këtij vendimi mandatet janë ndarë si më poshtë:

Koalicioni Aleanca për Shqipërinë Europiane 83 mandate, përkatësisht: Partia Socialiste 65 mandate; Lëvizja Socialiste për Integrim 16 mandate; Partia Bashkimi për të Drejtat e Njeriut 1 mandat; Partia Kristian-Demokrate e Shqipërisë 1 mandat.

Koalicioni Aleanca për Punësim, Mirëqenie dhe Integrim 57 mandate, përkatësisht: Partia Demokratike 50 mandate; Partia Republikane e Shqipërisë 3 mandate dhe Partia Drejtësi, Integrim dhe Unitet, 4 mandate.

Ky komision, për të verifikuar ligjshmërinë e mandateve për çdo deputet, u mbështet në dokumentacionin zgjedhor të ardhur nga KQZ-ja, si dhe duke parë kushtet e kriteret e kandidimit dhe zgjedhshmërisë për çdo kandidat, të sanksionuara në nenet 68 dhe 69 të Kushtetutës, si dhe në nenin 63 të Kodit Zgjedhor.

Më konkretisht, Komisioni i Përkohshëm i Verifikimit të Mandateve administroi listën emërore të deputetëve të zgjedhur dhe të lexuar në seancën e parë të Legjislaturës nga drejtuesi i seancës.

Gjithashtu, komisioni administroi edhe dokumentacionin e dorëheqjeve të paraqitura nga kandidatët fitues në KQZ sipas detyrimeve të nenit 69 të Kushtetutës dhe nenit 63 të Kodit Zgjedhor. 

Në nenin 69 të Kushtetutës parashikohet se: “Nuk mund të kandidojnë e as të zgjidhen deputetë pa hequr dorë nga detyra:

a. Gjyqtarët, prokurorët

b. Ushtarakët e shërbimit aktiv

c. Punonjësit e Policisë dhe të Sigurimit Kombëtar

ç. Përfaqësuesit diplomatikë

d. Kryetarët e bashkive dhe të komunave, si dhe prefektët në vendet ku kryejnë detyrat e tyre

dh. Kryetarët dhe anëtarët e komisioneve të zgjedhjeve

d. Presidenti i Republikës dhe funksionarët e lartë të administratës shtetërore të parashikuar nga ligji

2. Mandati i fituar në kundërshtim me paragrafin e parë të këtij neni është i pavlefshëm”.

Gjatë verifikimit të dokumentacionit përkatës pranë këtij komisioni u paraqit një deklaratë, nëpërmjet së cilës deputeti Vasil Bicaj deklaron se refuzon të bëjë betimin, duke hequr dorë nga mandati i deputetit.

Në përfundim të këtij verifikimi, përfundimisht, komisioni mendon se të 140 deputetëve të zgjedhur nuk iu gjetën raste pavlefshmërie të mandatit të fituar, por nisur nga deklarata e mësipërme e deputetit Vasil Bicaj, komisioni çmon se i takon kryesuesit të seancës të procedojë në përputhje me nenin 4, pika 5 e Rregullores së Kuvendit.

Për sa më sipër Komisioni i Përkohshëm i Verifikimit të Mandateve, në përputhje me nenin 3, pika 2 të Rregullores së Kuvendit, unanimisht konstaton se mandatet e të 140 deputetëve të Kuvendit të Shqipërisë, sipas vendimit nr. 759, datë 06.08.2013 të KQZ-së, janë të vlefshme.

Për Komisionin e Përkohshëm për Verifikimin e Mandateve, kryetar Armando Subashi.

Faleminderit!

Namik Dokle – Faleminderit, zoti Subashi!

Ju lutem, raportin dorëzojani Sekretarisë!
Kalojmë në pikën e dytë. Betimi i deputetëve.

Unë do të lexoj formulën e betimit dhe pastaj emrat e të gjithë deputetëve me radhë. Secili deputet, kur të dëgjojë emrin, të ngrihet në këmbë dhe të thotë fjalën “Betohem”!
“Betohem me nderin tim se do të kryej me ndërgjegje detyrën si deputet i popullit në Kuvend. Do të përfaqësoj denjësisht popullin, do t’i bindem Kushtetutës dhe ligjeve, do të mbroj lirinë dhe pavarësinë e Shqipërisë, do të respektoj dhe do të mbroj të drejtat dhe liritë e shtetasve dhe do të punoj me të gjitha fuqitë e mia për përparimin e atdheut dhe mirëqenien e popullit tim.”

Agron Duka – Betohem!

Agron Çela – Betohem!

Alban Zeneli – Betohem!

Albana Vokshi – Betohem!

Albina Deda – Betohem!

Aldo Bumçi – Betohem!

Alfred Peza – Betohem!

Anastas Angjeli – Betohem!

Andrea Marto – Betohem!

Aqif Rakipi – Betohem!

Arben Imami – Betohem! 

Arben Çuko – Betohem!

Arben Ahmetaj - Betohem!

Arben Ristani - Betohem!

Ardjan Turku – Betohem!

Armando Subashi – Betohem!

Armando Prenga – Betohem!

Arta Dade – Betohem!

Artan Gaçi – Betohem!

Artur Bushi – Betohem!

Astrit Veliaj – Betohem!

Astrit Patozi – Betohem!

Bashkim Fino – Betohem!  

Bedri Hoxha – Betohem!

Ben Blushi – Betohem!

Besnik Dusha – Betohem!

Besnik Baraj – Betohem!

Blendi Klosi – Betohem!

Bujar Kllogjeri – Betohem!

Damian Gjiknuri – Betohem!

Dashamir Peza – Betohem!

Dashamir Shehi – Betohem!

Dashamir Tahiri – Betohem!

Ditmir Bushati – Betohem!

Edi Paloka – Betohem!  

Edi Rama – Betohem!

Edmond Haxhinasto – Betohem!

Edmond Spaho – Betohem!

Eduard Shalsi – Betohem!

Eduard Halimi – Betohem!

Eduard Selami – Betohem!  

Eduard Bejko – Betohem!

Eglantina Gjermeni – Betohem!

Elena Qirici – Betohem!  

Erion Braçe – Betohem!

Erion Veliaj – Betohem!

Ermonela Felaj – Betohem!

Ervin Koçi – Betohem!  

Evis Kushi – Betohem!

Fatmir Mediu – Betohem!

Fatmir Xhafaj – Betohem!

Fatmir Toçi – Betohem!

Fidel Ylli – Betohem!

Flamur Noka – Betohem!

Florion Mima – Betohem!

Genc Pollo – Betohem!

Genc Ruli – Betohem!

Gent Strazimiri – Betohem!

Gentian Bejko – Betohem!

Gerti Bogdani – Betohem!

Gjergji Papa – Betohem!

Gjovalin Kadeli – Betohem!

Gjovalin Xhetaj – Betohem!

Gledion Rehovica – Betohem!

Gramoz Ruçi – Betohem!

Halim Kosova – Betohem!

Helidon Bushati – Betohem!

Igli Cara – Betohem!

Ilir Beqja – Betohem!

Ilir Xhakolli – Betohem!

Ilir Meta – Betohem!

Ilirian Pendavinji – Betohem!  

Ilirian Celibashi – Betohem!

Jorida Tabaku - Betohem!

Jozefina Topalli – Betohem!

Kastriot Islami – Betohem!

Keltis Kruja – Betohem!

Klajda Gjosha – Betohem!

Klodiana Spahiu – Betohem!

Koço Kokëdhima – Betohem!

Kozma Dashi – Betohem!

Lefter Koka – Betohem!

Liljana Elmazi – Betohem!

Lindita Nikolla – Betohem!

Luan Duzha - Betohem!

Luan Rama – Betohem!

Luçiano Boçi – Betohem!

Luiza Xhuvani – Betohem!

Majlinda Bufi – Betohem!

Majlinda Bregu – Betohem!

Mark Frroku – Betohem!

Mesila Doda – Betohem!

Milena Harito – Betohem!

Mimi Kodheli – Betohem!

Mimoza Hafizi – Betohem!

Monika Kryemadhi – Betohem!

Musa Ulqini – Betohem!

Myqerem Tafaj – (Mungon)
Namik Dokle – Betohem!

Namik Kopliku – Betohem!

Nard Ndoka – Betohem!

Nasip Naço – Betohem!

Oerd Bylykbashi – Betohem!

Olta Xhaçka – Betohem!

Omer Mamo – Betohem!

Pandeli Majko – Betohem!

Parid Cara -  Betohem!

Paulin Sterkaj – Betohem!

Përparim Spahiu – Betohem!

Petrit Vasili – Betohem!

Piro Lutaj – Betohem!

Pirro Kapurani – Betohem!

Pjerin Ndreu – Betohem!

Rakip Suli – Betohem!

Ridvan Bode – (Mungon)
Robert Bitri – Betohem!

Roland Keta – Betohem!

Sadri Abazi – Betohem!

Sajmir Tahiri – Betohem!

Sali Berisha – Betohem!

Sherefedin Shehu – Betohem!

Shkëlqim Cani – Betohem!

Shkëlqim Selami – Betohem!

Shpëtim Idrizi – Betohem!

Sokol Olldashi – Betohem!

Spartak Braho – Betohem!

Tahir Muhedini – Betohem!

Taulant Balla – Betohem!

Tom Doshi – Betohem!

Ulsi Manja – Betohem!

Valentina Leskaj – Betohem!

Vangjel Tavo – Betohem!

Vangjel Dule – Betohem!

Vasilika Hysi -  Betohem!

Vexhi Muçmataj – Betohem!

Voltana Ademi – Betohem!

Xhemal Qefalia – Betohem! 

Ylli Ziçishti – Betohem!

Ylli Shehu -  Betohem!

 Faleminderit të gjithë deputetëve!
Gëzuar dhe suksese në detyrën tuaj të re!

Kalojmë në pikën e tretë të rendit të ditës. Mbështetur në nenin 75 të Kushtetutës së Republikës së Shqipërisë dhe në nenin 5 të Rregullores së Kuvendit, do të procedojmë me zgjedhjen e Kryetarit të Kuvendit. Në bazë të nenit 6 të Rregullores, kandidati për kryetar propozohet nga të paktën 15 deputetë. Propozimi bëhet me shkrim, përmban nënshkrimet përkatëse dhe paraqitet në sekretarinë e përkohshmE të Kuvendit. Sipas pikës 2 të nenit 6 të Rrregulores, Kryetari i Kuvendit zgjidhet pa debat dhe me votim të  fshehtë.

Sekretaria, ju lutem, a kanë ardhur propozime?

M’i sillni, ju lutem! Atëherë, po lexoj: 

“Propozim për Kryetar të Kuvendit të Republikës së Shqipërisë, drejtuar sekretarisë së përkohshme të Kuvendit të Republikës së Shqipërisë. 

Në zbatim të nenit 6, pika 1, propozojmë për Kryetar të Kuvendit zotin Ilir Rexhep Meta, firmosur nga deputetët: Edi Rama, Petrit Vasili, Gramoz Ruçi, Nasip Naço, Taulant Balla, Lefter Koka, Armando Subashi, Gledion Rehovica, Ermonela Felaj, Luan Rama, Ilirian Celibashi, Spartak Braho, Përparim Spahiu, Klajda Gjosha, Edmond Haxhinasto, Sadri Abazi, Milena Harito, Namik Dokle, Lindita Nikolla, Ilir Beqja, Sajmir Tahiri, Vasilika Hysi, Valentina Leskaj, Eduard Shalsi, Mark Frroku, Paulin Sterkaj, Gentian Bejko, Bashkim Fino, Piro Lutaj, Ervin Koçi, Armando Prenga, Namik Kopliku, Xhemal Qefaliaj, Agron Çela, Pirro Kapurani, Bujar Kllogjëri, Anastas Angjeli, Ben Blushi, Arben Çuko, Tom Doshi, Fatmir Xhafaj, Koço Kokëdhima, Andrea Marto, Vangjel Dule, Artur Bushi, Erion Veliaj, Pjerin Ndreu, Parid Cara, Damian Gjiknuri, Shkëlqim Selami, Arben Ahmetaj, Ditmir Bushati.

A ka propozime të tjera në sekretari? Nuk ka.

Atëherë, vazhdojmë procedimin. Sipas pikës 3 të nenit 6 të Rregullores, votimi organizohet publikisht dhe drejtohet nga një komision votimi i përbërë prej 5 deputetësh, që pasqyron me aq sa është e mundur përbërjen politike të Kuvendit. Anëtari më i vjetër në moshë kryen detyrën e kryetarit të komisionit të votimit dhe shpall rezultatin e votimit. Komisioni përbëhet nga 5 anëtarë, 3 janë nga maxhoranca dhe 2 nga opozita.

Urdhëroni, zoti Ruçi, propozoni anëtarët e komisionit!

Gramoz Ruçi – Më lejoni të propozoj 2 kolegë për anëtarë të komisionit të zgjedhjeve për Kryetarin e Kuvendit, zotin Spartak Braho dhe zonjën Ermonela Felaj.

Namik Dokle – Faleminderit, zoti Ruçi!

Urdhëroni, zoti Vasili!

Petrit Vasili – Në emër të Grupit Parlamentar të Lëvizjes Socialiste për Integrim, propozojmë zotin Luan Rama.

Namik Dokle – Faleminderit!

Urdhëroni, zoti Paloka!

Edi Paloka – Ne propozojmë zotërinjtë Igli Cara dhe Keltis Kruja.

Namik Dokle – Faleminderit!

Atëherë, komisioni të fillojë veprimtarinë! Çdo deputet do të sqarohet nga komisioni për mënyrën e votimit. Votimi do të bëhet me fletë votimi.

Para se të fillojmë, hedhim në votim anëtarët e komisionit, pavarësisht se ka një konsensus të gjerë. 

Kush është dakord për komisionin? 

(Deputetët shprehen dakord.)

A ka kundër? S’ka. A ka abstenim? S’ka.

Atëherë, komisioni të marrë përsipër detyrën për të organizuar votimin për zgjedhjen e Kryetarit të Kuvendit të Republikës së Shqipërisë!

Faleminderit!

(Bëhet pushim)

Spartak Braho – Fillojmë me votimin.

Procedura për zgjedhjen e Kryetarit të Kuvendit, ashtu sikundër u tha edhe nga drejtuesi i seancës, do të kryhet në bazë të neneve 6 dhe 60 të Rregullores së Kuvendit. 

Në cilësinë e kryetarit të komisionit do të lexoj emrat e deputetëve që janë të renditur sipas alfabetit. Deputeti sapo të dëgjojë emrin, do të paraqitet para komisionit, do të nënshkruajë listën përkatëse, do të marrë fletën e votimit dhe do të votojë në dhomat e fshehta një nga alternativat që janë vënë në listën e votimit. Pas hedhjes së fletë-votimit deputeti do të zërë vend përsëri në sallë për të pritur rezultatin.

Fillojmë me leximin e emrave, i cili do të kryhet nga zoti Cara.

(Zoti Igli Cara lexon emrat sipas rendit alfabetik.)

Agron Duka

Agron Çela 

Alban Zeneli 

Albana Vokshi 

Albina Deda 

Aldo Bumçi 

Alfred Peza 

Anastas Angjeli 

Andrea Marto 

Aqif Rakipi 

Arben Imami 

Arben Çuko 

Arben Ahmetaj 

Arben Ristani 

Ardjan Turku 

Armando Subashi 

Armando Prenga 

Arta Dade 

Artan Gaçi 

Artur Bushi 

Astrit Veliaj 

Astrit Patozi 

Bashkim Fino 

Bedri Hoxha 

Ben Blushi 

Besnik Dusha 

Besnik Baraj 

Blendi Klosi 

Bujar Kllogjeri 

Damian Gjiknuri 

Dashamir Peza 

Dashamir Shehi 

Dashamir Tahiri 

Ditmir Bushati 

Edi Paloka 

Edi Rama 

Edmond Haxhinasto 

Edmond Spaho 

Eduart Shalsi 

Eduard Halimi 

Eduard Bejko 

Eglantina Gjermeni 

Eleina Qirici 

Erion Braçe 

Erion Veliaj 

Ermonela Felaj 

Ervin Koçi

Evis Kushi 

Fatmir Mediu 

Fatmir Xhafaj 

Fatmir Toçi 

Fidel Ylli 

Flamur Noka 

Florion Mima 

Genc Pollo 

Genc Ruli 

Gent Strazimiri 

Gentian Bejko 

Gerti Bogdani 

Gjergji Papa 

Gjovalin kadeli 

Gjovalin Xhetaj 

Gledion Reovica 

Gramoz Ruçi 

Halim Kosova 

Helidon Bushati 

Igli Cara 

Ilir Beqja 

Ilir Gjakolli 

Ilir Meta 

Ilirian Pendavinji 

Ilirian Celibashi 

Jorida Tabaku 

Jozefina Topalli 

Kastriot Islami 

Keltis Kruja 

Klajda Gjosha 

Klodiana Spahiu 

Koço Kokëdhima 

Kozma Dashi 

Lefter Koka 

Liljana Elmazi 

Lindita Nikolla 

Luan Duzha 

Luan Rama 

Luçiano Boçi 

Luiza Xhuvani 

Majlinda Bufi 

Majlinda Bregu 

Mark Frroku 

Mesila Doda 

Milena Harito 

Mimi Kodheli 

Mimoza Hafizi 

Monika Kryemadhi 

Musa Ulqini 

Myqerem Tafaj 

Namik Dokle 

Namik Kopliku 

Nard Ndoka 

Nasip Naço 

Oert Bylykbashi 

Olta Xhaçka 

Omer Mamo 

Pandeli Majko 

Parid Cara 

Paulin Sterkaj 

Përparim Spahiu 

Petrit Vasili 

Piro Lutaj 

Pirro Kapurani 

Pjerin Ndreu 

Rakip Suli 

Ridvan Bode 

Robert Bitri 

Roland Keta 

Sadri Abazi 

Sajmir Tahiri 

Sali Berisha 

Sherefedin Shehu 

Shkëlqim Cani 

Shpëtim Idrizi 

Sokol Olldashi 

Spartak Braho 

Tahir Muhedini 

Taulant Balla 

Tom Doshi 

Ulsi Manja 

Valentina Leskaj 

Vangjel Tavo 

Vangjel Dule 

Vasilika Hysi 

Vehxhi Muçmataj 

 Voltana Ademi 

Xhemal Qefalia 

Ylli Ziçishti 

Ylli Shehu 

Spartak Braho – Procesin e votimit e deklarojmë të mbyllur. Tani do të fillojmë me procesin e numërimit të votave. Ftojmë deputetët të vijnë në sallë. 

(Fillon procesi i numërimit të votave.)

Atëherë, pas numërimit të votave, rezulton se në kutinë e votimit janë 137 fletë votimi. Fillojmë leximin një për një të tyre. 

(Mbaron  leximin.)

Procesverbal për zgjedhjen e Kryetarit të Kuvendit  propozuar nga një grup deputetësh në mbështetje të nenit 6 të Rregullores së Kuvendit. 

Sot më datën 10.09.2013 u zhvillua votimi për zgjedhjen e Kryetarit të Kuvendit. Në mbështetje të nenit 6, pika 1 të Rregullores së Kuvendit, një grup prej 43 deputetësh paraqitën pranë Sekretarisë së Kuvendit propozimin për zgjedhjen e zotit Ilir Meta Kryetar Kuvendi. Propozimi është paraqitur komform rregullave procedurale, me shkrim dhe përmban nënshkrimet përkatëse. 

Në mbështetje të nenit 6, pika 3 të Rregullores së Kuvendit, me shumicë votash u ngrit komisioni i përbërë nga deputetët: Spartak Braho, Ermonela Felaj, Luan Rama, Keltis Kruja dhe Igli Cara, i cili organizoi procedurat e votimit. Në përfundim të procesit të votimit komisioni i votimit zhvilloi një procedurë për numërimin, vlerësimin e fletëve të votimit dhe nxjerrjen e rezultatit. 

Pas pasqyrimit të të dhënave, mbi bazën e numërimit, Komisioni i Votimit  shpall publikisht rezultatin. Në bazë të firmave të vendosura në listën përkatëse të deputetëve dhe numërimit të fletëve të votimit rezultoi se kanë marrë pjesë në votim 137 deputetë. Nga verifikimi i fletëve të votimit të përdorura rezultoi: fletë votimi të vlefshme 137 copë, fletë votimi të pavlefshme asnjë.

Nga numërimi i  votave për kandidatin rezultoi si më poshtë: 

Ilir Meta vota pro 91, kundër 45, abstenim 1. Pra, siç del nga rezultati i mësipërm, Komisioni i Votimit konkludon se në bazë të nenit 78, pika 1 të Kushtetutës së Shqipërisë, si edhe të nenit 55, pikat 1 dhe 6, të Rregullores së Kuvendit, zoti Ilir Meta zgjidhet Kryetar i Kuvendit. (Duartrokitje në sallë.)

Namik Dokle – Zonja dhe zotërinj deputetë, 

Më lejoni që në emrin tuaj të falënderoj komisionin për përmbushjen e detyrës së caktuar nga Kuvendi!

Tani kam kënaqësinë të ftoj zotin Ilir Meta, kryetar i sapozgjedhur, të marrë detyrën e drejtimit të Kuvendit për Legjislaturën VIII.

Ilir Meta – Të nderuara zonja deputete,

Të nderuar zotërinj deputetë,

Të nderuar ambasadorë dhe përfaqësues të Trupit Diplomatik,

Të nderuar të ftuar,

Zonja dhe zotërinj,

Më 23 qershor shqiptarët votuan masivisht, me një shpresë të madhe, shpresë, të cilën ne jemi zgjedhur dhe thirrur ta përmbushim këtu, në Kuvendin e Republikës së Shqipërisë. Kjo shpresë dhe porosi e shqiptarëve për t’i përfaqësuar e për të zhvilluar vendin është shprehje e besimit që ata kanë treguar duke na dhënë ne mundësinë për të kuvenduar me urtësi, qetësi dhe përgjegjshmëri për të ardhmen e popullit dhe të vendit tonë.

Ky Kuvend duhet të përfaqësojë atë që është pritshmëria e qytetarëve, por edhe praktika më e mirë e punës së parlamenteve evropiane, përgjegjshmërinë dhe llogaridhënien, seriozitetin politik dhe etikën, tolerancën dhe bashkëpunimin, kurajën dhe vizionin, respektin për ligjin dhe parimet demokratike. 

Jam i bindur se Kuvendi i ri do të çojë përpara axhendën tonë evropiane, sepse shqiptarët kërkojnë nga të gjithë ne reforma të thella dhe të qëndrueshme, që na afrojnë dhe integrojnë më shumë dhe më shpejt me Evropën, reforma që u sjellin atyre më shumë vende të reja pune, reforma që përmirësojnë jetën e tyre dhe ua bëjnë më të sigurt dhe të begatë të ardhmen e fëmijëve në atdheun tonë të përbashkët. 

Prandaj dhe ftesa ime e parë, që buron nga dëgjimi i zërit të qytetarëve që na kanë nderuar dhe sjellë këtu, është pikërisht lënia pas e frymës konfliktuale. 

Jemi këtu për të bërë më të mirën për vendin dhe popullin tonë, me alternativa konkrete, të matshme dhe të prekshme, na duhet të japim llogari çdo ditë se çfarë ligjesh të reja do të miratojmë dhe se si do t’i zbatojmë ato për të bërë jetën e të gjithëve më të mirë dhe më të sigurt.

Jam i bindur se ky Kuvend i ri do të ketë më shumë konstruktivitet dhe pozitivitet, më shumë alternativa dhe më shumë zgjidhje. Këtë përqasje politike e bën imperative edhe shëndeti jo i mirë i ekonomisë sonë, treguesit e varfërisë dhe të papunësisë, që janë shqetësues dhe në rritje. Papunësia dhe varfëria janë kundërshtarët tanë të vërtetë, janë sfidat tona të përbashkëta, që duhen fituar në emër të të gjithë qytetarëve tanë pa asnjë dallim. Matësi më i mirë e më i sigurt i çdo politike dhe i kontributit të gjithsecilit prej nesh është pikërisht përgjigjja e pyetjes: Sa vende të reja pune kemi hapur dhe  sa shqiptarë e kaluan pragun e varfërisë sot? 

Vetëm kështu do të rivendosim besimin e duhur të qytetarëve te klasa politike në vend. Ky besim do t’i japë impuls,  guxim dhe energji ekonomisë shqiptare që të rimëkëmbet, që sipërmarrja të gjejë forcën, mjetet dhe partneritetin e duhur te qeveria dhe të shteti i së drejtës. Kështu vendi do të ketë më shumë stabilitet dhe parashikueshmëri. Në këtë mënyrë Shqipëria do të bëhet një vend më tërheqës për investitorët e huaj, ekonomia jonë do të rritet dhe vendet e punës do të shtohen.

Jam i bindur se përmirësimi i situatës ekonomike fillon me themelimin e një partneriteti të fortë dhe transparent, me sipërmarrje shqiptare dhe të huaj, i cili shton vendet e reja të punës dhe krijon mirëqenie për të gjithë qytetarët tanë.

Ne duhet të ecim drejt reformimit të modelit tonë ekonomik duke u bazuar te shfrytëzimi më efikas dhe transparent i resurseve tona të panumërta natyrore, te rritja e prodhimit vendas, por mbi të gjitha te menaxhimi më i mirë i burimeve tona njerëzore, që nuk na mungojnë.

Reforma të rëndësishme na presin për funksionimin më efikas të institucioneve, për të rritur pavarësinë e tyre, por edhe bashkëpunimin midis tyre, sepse zhvillimi dhe përparimi drejt Evropës së bashkuar nuk mund të jetë vepër vetëm e një maxhorance, por është një sipërmarrje kolektive mbarëkombëtare e bazuar në gjithëpërfshirjen e çdo qytetari, çdo politikani dhe institucioni, ku roli i opozitës mbetet i pazëvendësueshëm.

Do të përkujdesemi më shumë për qytetarët e këtij vendi, kudo ku jetojnë, nga Vermoshi në Konsipol, sepse është e drejta e tyre të jetojnë në mirëqenie dhe është detyra jonë ta garantojmë atë. Përkujdesja jonë do të rritet edhe për ata qytetarë që jetojnë jashtë kufijve, në emigracion apo trojet shqiptare, sepse ata janë pjesë e botës sonë shqiptare dhe përkujdesja ndaj tyre është detyrim madhor dhe kushtetues për të gjithë ne.

Për të realizuar këto reforma, njëkohësisht, duhet të reformojmë veten tonë, duhet t’u përgjigjemi zhvillimeve të shpejta dhe t’i udhëheqim ato, duhet të rrisim efikasitetin tonë në drejtim të përafrimit të legjislacionit me atë të Bashkimit Evropian, të thjeshtëzimit dhe përmirësimit të legjislacionit të vendit tonë dhe në veçanti të forcojmë zbatueshmërinë e ligjeve.

Transparenca dhe gjithëpërfshirja do të jenë vendimtare për suksesin tonë të përbashkët në këtë Kuvend. Gjithkush, pavarësisht bindjeve apo pozicioneve partiake, që dëshiron të kontribuojë për të bërë ligje të mira e të dobishme për vendin, për të konceptuar politika realiste dhe të frytshme, do të jetë i mirëpritur dhe i respektuar. Për këtë qëllim ne do të bashkëpunojmë ngushtë edhe me shoqërinë civile, botën akademike dhe universitare, si edhe me grupet e interesit.

Unë jam i bindur se ekziston dëshira dhe vullneti i përbashkët i maxhorancës dhe opozitës së këtij Kuvendi që të vendosim një standard të ri të sjelljes politike, të komunikimit politik, ku debatohet për idetë, për politikat dhe për ligjet dhe jo për personin.

Të bashkojmë përpjekjet tona maksimalisht për integrimin e plotë të Shqipërisë në Bashkimin Evropian përmes integrimit të punës sonë të përbashkët pozitë-opozitë, sepse, besoj se në thelb ne kemi një qëllim të përbashkët: mirëqenien, zhvillimin, sigurinë dhe rritjen e dinjitetit të qytetarëve tanë dhe Shqipërisë.

Ne jemi besimplotë se, ashtu si deri më sot, Shtetet e Bashkuara të Amerikës dhe Bashkimi Evropian do të vazhdojnë të jenë përkrah nesh duke na mbështetur fuqimisht në arritjen e objektivit tonë madhor, atë të anëtarësimit në Bashkimin Evropian.

Ky Kuvend do të kontribuojë për një shoqëri të fortë e të qëndrueshme, që fuqizon stabilitetin dhe bashkëpunimin rajonal, në një kohë kur faktori shqiptar kudo që ndodhet dhe jeton kontribuon për paqen dhe perspektivën evropiane. Shembulli më i qartë është roli i shtetit më të ri, atij të Kosovës, që forcon çdo ditë pozitën ndërkombëtare dhe me guxim ecën drejt dialogut dhe bashkëpunimit rajonal si një faktor i rëndësishëm i paqes dhe stabilitetit. Ky është një shekull që punon e do të punojë për të mirën e shqiptarëve.

Ndaj, të nderuar kolegë, dua t’ju siguroj se duke marrë votën tuaj dhe besimin tuaj si Kryetar i Kuvendit, jam këtu, një nga ju, që të siguroj zbatimin rigoroz të Rregullores së Kuvendit, të siguroj të drejtat e çdo deputeti në përgjithësi dhe respektimin e angazhimit konstruktiv të opozitës, frymën e tolerancës dhe të konsensusit. 

Sfidat që kemi përpara janë të mëdha dhe të përbashkëta, por unë jam i sigurt se progresi dhe zhvillimi i vendit do të jetë më i shpejtë, më i sigurt dhe më i begatë duke e rritur frymën e bashkëpunimit dhe duke vendosur gjithnjë interesin kombëtar mbi interesat tona të ngushta partiake.

Jam i bindur se do të jemi të suksesshëm vetëm duke mos harruar për asnjë moment se ky nuk është Kuvendi ynë, i 140 deputetëve, por është Kuvendi i popullit shqiptar, i mbarë qytetarëve tanë, të cilët votuan plot dinjitet dhe si qytetarë evropianë më 23 qershor. Le të reflektojmë edhe ne në këtë Kuvend me të njëjtin dinjitet dhe përgjegjshmëri, që ta meritojmë plotësisht besimin e tyre.

Punë të mbarë të gjithëve së bashku për të mirën e Shqipërisë dhe të shqiptarëve kudo që janë!

(Duartrokitje)

Njëkohësisht, duke qenë se është mjaft e rëndësishme të vijojë ecuria normale e Kuvendit, do të njoftoja mbledhjen e seancës së radhës nesër paradite në orën 11:00 dhe do t’i ftoja kryetarët e grupeve parlamentare të takohemi menjëherë për të diskutuar lidhur me procedurën se si do të vijojë punimet Parlamenti, sepse kemi bërë pushime më shumë se ç’duhet, jo për fajin tonë.

Faleminderit!


(Seanca u mbyll në orën 13:00)

Kryetari i Kuvendit

Ilir Meta

